**Senyalització**

Tot i que encara no hi ha senyalització amb la marca d'El Camí, ressegueix de forma quasi contínua rutes oficials senyalitzades. A més, gairebé tota la ruta per la costa coincideix amb el [**GR-92 Sender del Mediterrani**](http://www.euro-senders.com/web_cas/grspain/gr_092.htm) (en projecte), tot i que aquest és marcat d’una forma molt desigual (traces: [**1**](http://ca.wikiloc.com/wikiloc/view.do?id=9898081), [**2**](http://ca.wikiloc.com/wikiloc/view.do?id=922143), [**3**](http://ca.wikiloc.com/wikiloc/view.do?id=10373700)).

**Xàbia – Balcó del Mar.** Anem a l’Arenal per un camí rural. Pel cap de la Nau, seguim el [***Mirador Challenge***](http://ca.wikiloc.com/wikiloc/view.do?id=9898081) –només els miradors són senyalitzats però per les sendes trobem alguns punts de color taronja–. El [**SL-CV-97 a la cala Barraca**](http://www.xabia.org/bd/archivos/archivo75.pdf) i el [**SL-CV-98 al cap Prim**](http://www.xabia.org/bd/archivos/archivo76.pdf) són espines de peix des del Portitxol.

**Balcó del Mar – Moraira.** De la Granadella a Cumbre del Sol, prenem el [**PR-CV-354 Granadella**](http://www.xabia.org/bd/archivos/archivo699.pdf). Les rutes municipals a [**la cala Testos**](http://www.turismo.elpoblenoudebenitatxell.org/images/descargas/senderismo/Ruta_TESTOS.pdf) i a [**la cova dels Arcs i la falla del Moraig**](http://www.turismo.elpoblenoudebenitatxell.org/en/images/descargas/senderismo/Ruta_FALLA_MORAIG.pdf) són espines de peix des de la cala del Moraig. D’ací fins a les urbanitzacions de Moraira, anem pel [**SL-CV-50 Barranc de la Viuda**](http://www.turismoteuladamoraira.com/teumor/uploaded/senderismo/Xarxa%20Senders%20Locals_Valenciano%20castellano.pdf).

**Moraira – Calp.** Del Portet de Moraira al cap Blanc és pel [**passeig dels miradors**](http://www.turismoteuladamoraira.com/teumor/web_php/index.php?contenido=subapartados_bambu&id_boto=660). De la cala de Llobella en avant, encadenem [**camins de ronda**](http://benissa.net/bd/archivos/archivo1305.pdf?nocache=0.524329). L’arribada a Calp es fa per [**camí de ronda**](http://va.calpe.es/ver/2080/senders-voramar.html) i passeig marítim. El [**camí local de Bofill**](http://ca.wikiloc.com/wikiloc/view.do?id=12000883) recorre el [**sender del Borumbot**](http://va.calpe.es/ver/2080/senders-voramar.html).

**Calp – Teulada.** Per la [**ruta 3 del Cocó a l’Aljub**](http://ca.wikiloc.com/wikiloc/view.do?id=4484832) (marca blava). Marques verdes i un poc del [**PR-136 Molí Quisi**](http://benissa.net/bd/archivos/archivo125.pdf) fins al pont de ferro. Fletxes grogues pel barranc de la Paratella. Acabem pel [**passeig fluvial**](http://www.chj.es/es-es/medioambiente/obras/Documents/Actuaciones%20de%20Conservacion%20y%20Fomento/Ficha%20Restauraci%C3%B3n%20de%20senda%20en%20Barranco%20de%20L%27Horta%2C%20Teulada.pdf).

**Teulada – Benitatxell – Xàbia.** Per la [**ciclo-ruta del Camí Vell**](http://issuu.com/xabiaaldia/docs/guia_rutas_bici_javea)(marca blau fosc) fins al pou de l’Abiar. Seguim per la [**ruta de l’Abiar**](http://www.turismo.elpoblenoudebenitatxell.org/images/descargas/senderismo/Ruta_ABIAR-CALISTROS.pdf). En eixir de Benitatxell, retrobem la ruta del *Camí Vell*. Aviat la deixem a favor de la [**ciclo-ruta del Bosc de les Capçades**](http://ca.wikiloc.com/wikiloc/view.do?id=2205604) (marca verd fosc). Arribem a Xàbia per camí rural.

Finalment, el Brancal connecta amb tot un seguit d’altres rutes senyalitzades com ara el [**SL-CV-51 al cap d’Or**](http://www.turismoteuladamoraira.com/teumor/uploaded/senderismo/Xarxa%20Senders%20Locals_Valenciano%20castellano.pdf), la [**ruta de la Font Santa**](http://ca.wikiloc.com/wikiloc/view.do?id=10169199) i la [**ruta del Barranc Xurra**](http://www.turismoteuladamoraira.com/teumor/uploaded/senderismo/Xarxa%20Senders%20Locals_Valenciano%20castellano.pdf), tots a Teulada-Moraira; la [**ciclo-ruta provincial de Teulada**](http://www.senderosdealicante.com/enbici/pdf/ruta1.pdf); i la [**ruta del Penyal d’Ifac**](http://www.agricultura.gva.es/va/web/pn-penyal-d-ifac/ruta-roja) o la [**xarxa de senders històrics de Calp**](http://www.calpe.es/bd/archivos/archivo371.pdf?nocache=0.610268).

**Avisos**

El Brancal de la Costa de la Marina Alta connecta tots els pobles de la costa d'aquesta comarca amb el Camí troncal en una volta amb principi i final en Xàbia de 78 km en 5 etapes per camins de ronda i rurals, trams de roca, sendes i voreres.

Cada cap d'etapa té una oferta d'allotjament i els pobles tenen servei d’autobús regular; en el cas de Teulada i Calp, tant d’autobús com de tren (Tram Alacant-FGV).

Tret de l’etapa Nau – Moraira, tot es pot fer en bici, amb les adaptacions indicades a la fitxa d'etapes.

L’etapa de Moraira a Calp és fàcil, tret de la distància; per contra, Cap de la Nau – Moraira és de dificultat alta pel desnivell i l’alta exposició. La resta té un perfil mitjà, un desnivell moderat i una distància entre 15 i 18 km.

Eviteu caminar vora mar en dies de vent o pluja: resulta especialment perillós el tram del cap de la Nau a Moraira. La senda del Moraig al Llevant s’ha d’evitar si fa calor perquè hi ha un alt risc d’insolació. També cal prestar atenció quan creuem carreteres.

Per a informació detallada de distàncies, desnivells i qüestions pràctiques, consulteu la [**fitxa d’etapes**](http://www.elcami.cat/sites/default/fitxers/el_cami_brancal_de_la_costa_de_la_marina_fitxa_detapes.pdf).